CELEX: 62020TN0765
Language: da
Date: 2020-12-31 00:00:00
Title: Sag T-765/20: Sag anlagt den 31. december 2020 — The Floow mod Kommissionen

15.3.2021   
            
            
               DA
            
            
               Den Europæiske Unions Tidende
            
            
               C 88/33
            
         
      Sag anlagt den 31. december 2020 — The Floow mod Kommissionen
      (Sag T-765/20)
      (2021/C 88/45)
      Processprog: engelsk
      
         Parter
      
      
         Sagsøger: The Floow Ltd (London, Det Forenede Kongerige) (ved Barrister A. Howard og Solicitor J. Berry)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse C(2020) 8138 final af 17. november 2020 om påbud om tilbagebetaling af ydede Horizon 2020-tilskud til et beløb af 161 990,80 EUR med renter annulleres helt eller delvist med hensyn til den reviderede periode, og debetnotaen i henhold til afgørelsens artikel 1 annulleres, eller
               
            
                  —
               
               
                  Subsidiært hjemvises sagen til Kommissionen med henblik på fornyet afgørelse og angivelse af det nedre niveau for enhver nedsættelse (om nogen), som gyldigt kan foretages i henhold til de principper, der er fastslået af Domstolen, eller
               
            
                  —
               
               
                  Mere subsidiært udøver Domstolen sin egen prøvelsesret og angiver den justering, der skal anvendes på baggrund af ændringer af støtteberettigede direkte og indirekte omkostninger, som Retten finder passende, og
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Med det første anbringende gøres gældende, at Kommissionen begik alvorlige retlige fejl, foretog en fejlagtig bedømmelse af de faktiske omstændigheder, begik bedømmelsesfejl, undlod at give en begrundelse og begik procedurefejl ved bedømmelsen af, om sagsøgeren iagttog kravene om tidsregistrering i tilskudsaftalen
               
            
                  2.
               
               
                  Med det andet anbringende gøres gældende, at Kommissionen begik retlige fejl og fejl i bedømmelsen og begrundelsen, idet den ikke sikrede, at de justeringer, der blev foretaget af de angivne omkostninger, var rimelige og forholdsmæssige på baggrund af alle omstændighederne.